CELEX: 62009TN0328
Language: lv
Date: 2009-08-19 00:00:00
Title: Lieta T-328/09: Prasība, kas celta 2009. gada 19. augustā — Producteurs de Légumes de France/Komisija

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/69
            
         Prasība, kas celta 2009. gada 19. augustā — Producteurs de Légumes de France/Komisija
   (lieta T-328/09)
   2009/C 267/125
   Tiesvedības valoda — franču
   
      Lietas dalībnieki
   
   
      Prasītāja:
      Les Producteurs de Légumes de France, Parīze (Francija) (pārstāvis — O. Fachin, advokāts)
   
      Atbildētāja: Eiropas Kopienu Komisija
   
      Prasītājas prasījumi:
   
   
               —
            
            
               atcelt apstrīdēto lēmumu, pamatojoties uz EK līguma 230. panta ceturto daļu;
            
         
               —
            
            
               piespriest Eiropas Kopienu Komisijai atlīdzināt visus tiesāšanās izdevumus.
            
         
      Pamati un galvenie argumenti
   
   Prasītāja lūdz atcelt Komisijas 2009. gada 28. janvāra Lēmumu C(2009) 203 galīgā redakcijā (1), ar kuru Komisija par nesaderīgiem ar kopējo tirgu atzina Francijas Republikas “lauksaimniecības plānu” ietvaros piešķirto valsts atbalstu augļu un dārzeņu ražotājiem, kura mērķis bija atvieglot Francijā audzēto lauksaimniecības produktu tirdzniecību, un uzdeva Francijas Republikai atgūt aplūkoto atbalstu.
   Savas prasības pamatošanai prasītāja izvirza divus pamatus, kas attiecas uz:
   
               —
            
            
               tiesiskās paļāvības principa pārkāpumu tiktāl, ciktāl tas, ka Komisija laikā no 1992.–2002. gadam varēja uzzināt par lauksaimniecības plānu esamību, tomēr neuzsākot procedūru, varēja radīt ražotāju paļāvību uz šo plānu likumību;
            
         
               —
            
            
               par kļūdu summas, ko prasīts atlīdzināt par 2001. gadu, apmērā, kas ietekmē kopējo atmaksājamo summu apmēru, kā arī maksājamos procentus.
            
         
      (1)  OV L 127, 11. lpp. — publicēts ar Nr. 2009/402/EK